TTB จับมือ “พรูเด็นเชียล” เปิดตัว “ทีทีบี อีซี่ แคร์ พลัส” ประกันชีวิต-สุขภาพเหมาจ่าย
TTB จับมือ “พรูเด็นเชียล ประกันชีวิต” เสนอผลิตภัณฑ์ประกันชีวิตและสุขภาพแบบเหมาจ่าย “ทีทีบี อีซี่ แคร์ พลัส” ประกันชีวิตและสุขภาพที่สามารถออกแบบความคุ้มครองให้พอดี และสร้างแผนชีวิตที่อุ่นใจกว่า
TTB จับมือ “พรูเด็นเชียล ประกันชีวิต” เสนอผลิตภัณฑ์ประกันชีวิตและสุขภาพแบบเหมาจ่าย “ทีทีบี อีซี่ แคร์ พลัส” ประกันชีวิตและสุขภาพที่สามารถออกแบบความคุ้มครองให้พอดี และสร้างแผนชีวิตที่อุ่นใจกว่า
10 มี.ค. 2565

นายชวมนต์ วินิจตรงจิตร หัวหน้าเจ้าหน้าที่บริหาร บริหารผลิตภัณฑ์พันธมิตรทางธุรกิจกลุ่มลูกค้าบุคคล ทีเอ็มบีธนชาต หรือ ธนาคารทหารไทยธนชาต จำกัด (มหาชน) หรือ TTB เปิดเผยว่า ด้วยค่ารักษาพยาบาลที่มีแนวโน้มสูงขึ้นทุกปี โดยอัตราเงินเฟ้อของค่ารักษาพยาบาลปัจจุบันสูงกว่าเงินเฟ้อทั่วไปอย่างน้อย 2 เท่า เฉลี่ย 6-8% และแนวโน้มอีก 5-10 ปีข้างหน้าจะแพงขึ้นอีกเท่าตัว โดยเฉพาะค่ารักษาพยาบาลโรคร้าย เช่น โรคมะเร็ง ซึ่งในแต่ละปีมีผู้เสียชีวิตจากโรคนี้สูงเป็นอันดับต้น ๆ รวมไปถึงพฤติกรรมการใช้ชีวิตประจำวันในปัจจุบันก็ทำให้คนไทยมีความเสี่ยงเป็นโรคมะเร็งเพิ่มมากขึ้น
ทั้งนี้ แบบประกันชีวิตและสุขภาพ ทีทีบี อีซี่ แคร์ พลัส มีให้เลือก 2 แผนตามความต้องการ  ดังนี้
1.ทีทีบี อีซี่ แคร์ พลัส แผนคลาสสิก จ่ายเบี้ยประกันภัยเริ่มต้น 32 บาทต่อวัน* วางแผนคุ้มครองค่าใช้จ่ายด้านสุขภาพแบบเหมาจ่าย สูงสุดถึง 500,000 บาท พร้อมคุ้มครองโรคมะเร็งแบบ เจอ-จ่าย-จบ รับความคุ้มครองโดยรับเงินก้อนสูงสุดถึง 1,000,000 บาท และคุ้มครองกรณีเสียชีวิต 300,000 บาท ครบในกรมธรรม์เดียว โดยมีอายุที่รับประกันตั้งแต่ 20-60 ปี ระยะเวลาเอาประกันภัยถึงอายุ 65 ปี
2.ทีทีบี อีซี่ แคร์ พลัส แผนแพลทินัม จ่ายค่าเบี้ยประกันภัยสบาย ๆ เริ่มต้นที่ 67 บาทต่อวัน* มอบความคุ้มครองแบบเหมาจ่ายสำหรับค่ารักษาพยาบาลผู้ป่วยใน สูงสุดถึง 5,000,000 บาท ครอบคลุมค่าห้องเดี่ยวมาตรฐานทุกโรงพยาบาล และสามารถเลือกความคุ้มครองเพิ่มแบบ เจอ-จ่าย-จบ เมื่อตรวจพบโรคมะเร็ง โดยรับเงินก้อนสูงสุดถึง 3,000,000 บาท และคุ้มครองกรณีเสียชีวิต 300,000 บาท อายุรับประกันตั้งแต่ 6-65 ปี ระยะเวลาเอาประกันภัยถึงอายุ 85 ปี
ด้านนายอิฎฐ์ อภิรักษ์ติวงศ์ ประธานเจ้าหน้าที่บริหารสายงานผลิตภัณฑ์และกลยุทธ์ บริษัท พรูเด็นเชียล ประกันชีวิต (ประเทศไทย) จำกัด กล่าวเพิ่มเติมว่า เป้าหมายของพรูเด็นเชียล ประกันชีวิต คือการช่วยให้ผู้คนไปถึงจุดมุ่งหมายสูงสุดของชีวิต ผ่านการนำเสนอผลิตภัณฑ์และโซลูชันประกันสุขภาพและประกันชีวิตที่ง่ายต่อความเข้าใจแก่ลูกค้า ในราคาที่เข้าถึงได้ เป็นธรรม และตอบโจทย์ไลฟ์สไตล์ของตัวเองในแต่ละช่วงวัยของชีวิต
ทั้งนี้ทีทีบี อีซี่ แคร์ พลัส นับเป็นอีกหนึ่งก้าวสำคัญของพรูเด็นเชียล ประกันชีวิต ในการผนึกกำลังกับทีเอ็มบีธนชาตในการนำเสนอผลิตภัณฑ์ประกันชีวิตที่สร้างสรรค์จากความเชี่ยวชาญและประสบการณ์ของทั้งสององค์กร เพื่อเป้าหมายในการมอบผลิตภัณฑ์ที่ดีที่สุดให้กับลูกค้าของเรา
โดยประกันชีวิตและสุขภาพ ทีทีบี อีซี่ แคร์ พลัส จะช่วยให้ลูกค้าใช้ชีวิตได้อย่างอุ่นใจ มีหลักประกันทางสุขภาพที่มากพอ คุ้มครองค่ารักษาพยาบาลผู้ป่วยในแบบเหมาจ่ายตามจริง พร้อมทั้งสามารถวางแผนค่าใช้จ่ายในแบบที่ต้องการได้ โดยเลือกออกแบบความคุ้มครองเพื่อจ่ายค่าเบี้ยประกันภัยถูกลง นอกจากนี้ ทีทีบี อีซี่ แคร์ พลัส ยังครอบคลุมความคุ้มครองโรคมะเร็งที่พบมากเป็น 5 อันดับแรกของคนไทย ซึ่งลูกค้าจะได้รับเงินชดเชยในรูปแบบเงินก้อน เพื่อนำไปรักษาตัวทันทีที่ตรวจพบ โดยไม่มีเงื่อนไขว่าจะเป็นมะเร็งระยะไหนก็ตาม จึงมั่นใจได้ว่า ทีทีบี อีซี่ แคร์ พลัส  สามารถตอบสนองความต้องการที่แตกต่างกันของลูกค้าได้อย่างแท้จริง
สำหรับผู้ที่ซื้อและชำระค่าเบี้ยประกันภัย ทีทีบี อีซี่ แคร์ พลัส ตั้งแต่วันที่ 18 ก.พ. 65 – 31 มี.ค. 65  รับโปรโมชันพิเศษ
ต่อที่ 1 รับเงินคืนเข้าบัญชีสูงสุด 3,000 บาท
ต่อที่ 2 รับเพิ่ม เครดิตเงินคืน 20% ของค่าเบี้ยประกันภัยรายปีปีแรก เมื่อชำระด้วยบัตรเครดิตทีทีบี
อย่างไรก็ดีผู้สนใจผลิตภัณฑ์ ทีบี อีซี่ แคร์ พลัส สามารถสอบถามข้อมูลได้จาก ttb ทุกสาขา ttb contact center 1428 และเว็บไซต์ https://www.ttbbank.com/th/personal/insurance/detail/easy-care-plus
ทั้งนี้รับประกันชีวิตโดยบริษัท พรูเด็นเชียล ประกันชีวิต (ประเทศไทย) จำกัด (มหาชน)
ส่วนธนาคารทหารไทยธนชาต จำกัด (มหาชน) เป็นเพียงนายหน้าประกันชีวิต และรับผิดชอบในฐานะนายหน้าเท่านั้น
อนึ่งผู้ซื้อควรทำความเข้าใจในรายละเอียดความคุ้มครอง เงื่อนไข และข้อยกเว้นก่อนตัดสินใจทำประกันภัยทุกครั้ง
*คำนวณค่าเบี้ยประกันภัยจากเพศชาย อายุ 35 ปี ความคุ้มครองชีวิต 300,000 บาท จ่ายเบี้ยประกันภัยแบบเต็มจำนวน (full coverage)
1.สำหรับ แผนแพลทินัม แผน 1 พร้อมเลือกซื้อผลประโยชน์สัญญาเพิ่มเติมคุ้มครองโรคมะเร็ง 1,000,000 บาท
2.สำหรับ แผนคลาสสิก แผน 1 ผลประโยชน์ความคุ้มครองมะเร็ง 300,000 บาท
**ให้ความคุ้มครองโรคมะเร็งทุกระยะตามที่ระบุไว้ในกรมธรรม์เท่านั้น